ด้าน น.พ.ธวัช สุนทราจารย์ รองปลัดกระทรวงสาธารณสุข ในฐานะหัวหน้าศูนย์ปฏิบัติการโรคไข้หวัดนก กล่าวว่า ผู้ป่วยสงสัยเป็นไข้หวัดนก 20 รายนั้น รักษาหายแล้ว 12 ราย เสียชีวิต 7 ราย ยังนอนรักษาตัวในโรงพยาบาล 1 รายคือ ผู้ที่จังหวัดชัยนาท วันนี้ อาการยังทรงตัว ส่วนผู้ป่วยปอดอักเสบและไข้หวัดใหญ่ที่อยู่ในข่ายเฝ้าระวัง สอบสวน และรอผลการตรวจทางห้องปฏิบัติการกรมวิทยาศาสตร์การแพทย์ รวม 136 ราย